Liri Dinga

Liri Dinga Florikulturiste, profesore. 

Lindi në Tiranë në vitin 1944 ku kreu dhe shkollën e mesme. Ndoqi studimet e larta e u diplomua në Fakultetin e Shkencave Natyrore të UT (1968). Po këtë vit u emërua kërkuese shkencore në Kopshtin Botanik dhe prej vitit 1985 drejtoreshë e tij.

Si specialiste e florës zbukuruese është përqendruar në studimin e bioekologjisë së bimëve të Kopshtit Botanik. Pedagoge e lëndës florikultura në Fakultetin e Bujqësisë të UBT dhe e lëndës gjeografia e bimëve në FSHN të UT. Ka botuar tekstin “Florikultura” (1976, ribotuar 1995). Është pjesëmarrëse në projekte mjedisore dhe autore studimesh e botimesh popullarizuese në fushën e florikulturës dhe edukimit mjedisor. 

 Shih edhe 

 Lulëtaria
 Kopshtaria

Referime